  Анжелика Тихонова корреспондент 2021-тӥ арын Вавож ёросын ортчоно Спортъя XXVII элькун тол гурт шудонъёслэн талисманзы кузьыли луоз. 20-тӥ толшорозь солы ним сётонъя ӵектонзэс вань мылкыд карисьёс гожтыны быгато. Со сярысь Шудонъёслэн «ВКонтакте» мерлыко вотэсысь огиназ ивортӥзы. 20-тӥ толшоре ӵектэм нимъёс пӧлысь тужгес тунсыкоосыз понна куара сётон ялозы Кузьылилы ним ӵектыны  комментарий гожтыса луэ. Вормисьлы Спортъя XXVII элькун тол гурт шудонъёсты сӥё-дано усьтонэ кык ӧтён билет кузьмалозы. Ужрад 25-тӥ тулыспалэ Вавожысь стадионын ортчоз. Пусъём, туэ Вавож ёросын тол гурт шудонъёс 24-27 тулыспалэ ортчозы. Тодэ вайытом, Вавож ёросысь Нюрдор-Котья черкогуртын ӵошатсконъёслы куас база пукто, сое 6-тӥ тулыспалэ усьтыны чаклало. Тегъёс: Мерлык Спорт Вавож Удмуртия гуртшудонъёс  